Samlerhuset Norge

Samlerhuset Norge AS er en postordre- og netthandel som selger mynter, medaljer, sedler, myntbrev og frimerker. Selskapet er et datterselskap i Samlerhuset Group, som har hovedkontor i Almere, Nederland. Firmaets hovedkontor ligger nær Kolbotn i Nordre Follo kommune. Samlerhuset markedsfører mynter, medaljer, frimerker, sedler og myntbrev. 

Firmaet ble stiftet i 1994, og fra 1997 ekspanderte virksomheten til flere land i Europa og etter hvert til Kina. Samlerhuset har kontorer i til sammen 16 land, Norge inkludert. De samarbeider også med flere sentralbanker om minnemynter og myntsamlinger. Selskapets solgte lenge mynter som investeringsobjekter der bl.a. mynter i gull ble omtalt som investeringer i gull og markedsføringen inneholdt flotte grafer med stigningen i gullprisen. Gullmynter ble gjerne solgt til 4 ganger gullprisen og andre objekter var aldri i nærheten av å kunne realiseres med gevinst. Dette førte til massiv kritikk av Samlerhuset og selskapet sier idag at myntsamling først og fremst må anses som en hobby, og at kjøp av mynter kan ikke anses som en god investering.

 Om selskapet 
miniatyr|Samlerhuset selger samlerobjekter og har også vært aktive innen salg av minnemynter fra nasjonalbanker og større idrettsarrangementer, slik som denne fra OL på Lillehammer i 1994.
Samlerhuset Norge har i underkant av 90 ansatte per 2016.Samlerhuset - Trollåsen  - Proff.no

Samlerhuset Group omtaler sin næringsvirksomhet som:
 «Direkte markedsføring av mynter og minnemedaljer og andre tilknyttede samleobjekter, til nasjonale markeder ved bruk av en sterk analyseplattform for å identifisere kunders behov og preferanser. ».Sitat på engelsk: «Samlerhuset’s key business activity is the direct marketing of coins and commemorative medals, and other related collectibles, to national markets, using a strong analysis platform to closely identify customer requirements and preferences. The Group’s main aims are to help central banks and government mints reach out to collectors across the globe with commemorative coins and collectors´ items [and t]o help collectors gain access to limited mintage and soughtafter coins, whether they are professionals with a wide knowledge of collecting, or less experienced collectors.» Side 8, «Reaching Creating Delighted Collectors Worldwide» - Samlerhuset Group

Samlerhuset Norge selger både norske og utenlandske sedler og mynter.Samlerhusets hjemmeside De gir også ut bladet «Mynt og Historie», et tidsskrift som fokuserer på historie, mynthistorie og nærliggende emner.Magasinet Mynt & Historie - Samlerhuset.no Bladet er gitt ut av Samlerhuset, men bruker i stor grad eksterne skribenter. Styreleder Ole Bjørn Fausa sier at myntsamling først og fremst må anses som en hobby, kjøp av mynter kan ifølge selskapets ledelse ikke anses som en investering.

Samlerhuset Norge er del av Samlerhuset Group, et selskap med ansatte i Norge, Sverige (Mynthuset Sverige AB), Danmark (Mønthuset Danmark A/S), Finland (Soumen Moneta/Oy Nordic Moneta AB), Estland (Eesti Mündiari OÜ), Latvia (Latvijas Monetu Nams, SIA), Litauen (UAB Monetu namai), Polen (Skarbnica Narodowa), Tsjekkia (Nárdoni Pokladnice s.r.o.), Storbritannia (The London Mint Office Limited), Slovakia (Nárdona Pokladnica s.r.o), Ungarn (Magyar Éremkibocsátó Intézet), Irland (Dublin Mint Office), Belgia (Het Belgische Munthuis - La Maison de la Monnaie Belge) og Kina.Om Samlerhuset  - Samlerhuset.noChina Great Wall - Samlerhuset Group Samlerhuset Groups hovedkvarter ligger i Almere i Nederland.Contact - Samlerhuset GroupSamlerhuset eier også Det Norske Myntverket på Kongsberg og World Money Fair i Berlin.Side 10-11, «Reaching Creating Delighted Collectors Worldwide» - Samlerhuset Group

 Historie 
Samlerhuset ble etablert i 1994 av Reidar Nilsen, Sigmund Jakobsen, Ole Bjørn Fausa og Helge Hellebust.Samlerhuset Norge - Samlerhuset Group Nilsen og Fausa er barndomsvenner fra Sunnmøre, der de utga et frimerkeblad til  betalende abonnenter.Samlerhusets historie  - Samlerhusets historie Sammen med Jakobsen og Hellebust, startet Fausa og Nilsen firmaet Norsk Verdi, som spesialiserte seg på frimerker og myntbrev. I 1994 ble altså Norsk Verdi til Samlerhuset, og fokus gikk gradvis over på mynter. Av de fire grunnleggerne, er Fausa og Nilsen fortsatt eiere av Samlerhuset Norge og Samlerhuset Group.Side 3; 27, «Reaching Creating Delighted Collectors Worldwide» - Samlerhuset Group 

I 1997 utvidet de viksomheten til Sverige, der de opprettet Mynthuset Sverige AB.«Reaching Creating Delighted Collectors Worldwide», side 11, 25 I 2000 samarbeidet de med Finlands myntverk, og i 2001 slo Samlerhuset seg sammen med MDM Group til Samlerhuset Group. MDM Group dekket allerede Nederland, Østerrike og et mindre prosjekt i Storbritannia. Som resultat av det ble Samlerhuset et datterselskap av Samlerhuset Group. I 2008 trakk Samlerhuset seg ut av samarbeidet med MDM Group.Samme sted

Da Norges Bank la ut Den Kongelige Mynt AS for salg, kjøpte Samlerhuset og det statlige finske myntverket selskapet. Etter at Finansdepartementet ikke hadde noen innvendinger, ble kjøpet godkjent av Norges Bank den 19. juni 2003.Stortingsmelding nr. 7: Kredittmeldinga 2002 - 3.2 Oversikt over viktige forvaltningssaker - Stortingsforhandlinger. 2003/2004 Vol. 148 Nr. 3a Etter kjøpet ble firmaet omdøpt til Det Norske Myntverket AS. I 2015 kjøpte Samlerhuset Norge ut det finske myntverket.Myntverket er igjen helnorsk - Fri fagbevegelse, 22. oktober 2015. henter 25. september 2017

 Kritikk mot foretaket 
Forbrukertilsynet har reagert overfor Samlerhuset i forbindelse med jubileumsmedaljer fra Det Norske Myntverket i 2005Nettavisen: Slår mynt på medaljer  Etter en 6-siders reportasje i 2005 om overprising av produktene og tvilsom markedsføring ble bladet Dine Penger klaget inn for Pressens Faglige Utvalg av Samlerhuset. Dine Penger oppfordret deretter kjøpere av minnemedaljer å sende medaljene tilbake og få igjen pengene. Konklusjonen fra PFU var likevel at Dine Penger ikke hadde brutt god presseskikk.PFU.no: PFU-sak 054/05  I 2011 rettet TV2 hjelper deg oppmerksomhet mot Samlerhuset. En arving fikk verdsatt en samling som faren hadde kjøpt av samlerhuset for ca. 390 000 kroner til rundt 80 000 kroner.  Saken løste seg da Samlerhuset kjøpte samlingen til kostpris.TV2 hjelper deg 2011: Gert trodde han kjøpte verdifulle mynter" I 2014 dukket en lignende historie opp i magasinet Dine Penger. En eldre mann hadde kjøpt samlerobjekter av samlerhuset for til sammen 428 000 kroner, de fikk verdisatt samlingen til 80 000, også i denne saken kjøpte samlerhuset samlingen tilbake til kostpris. 

 Referanser 


 Eksterne lenker 



Kategori:Norske detaljistselskaper
Kategori:Selskaper etablert i 1994
Kategori:Næringsliv i Nordre Follo
Kategori:Numismatikk